**ПРАВИЛНИК**

**ЗА ИЗМЕНЕНИЕ И ДОПЪЛНЕНИЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „РАДОСТНИ ОБРЕДИ”,**

**ПРИЕТ С РЕШЕНИЕ №341 ОТ 02.08.2007г. НА ОБЩИНСКИ СЪВЕТ ПЛОВДИВ,**

**ИЗМ. И ДОП. С РОС №164 ОТ 12.05.2011г., С РОС №55 ОТ 05.03.2015г., С РОС №260 ОТ 02.06.2016г. И РОС №304 ОТ 14.09.2017г.**

**ВНОСИТЕЛ: РОЗАЛИН ПЕТКОВ - ЗАМ. КМЕТ ОИЗЕУО НА ОБЩИНА ПЛОВДИВ**

 ***Проект***

 Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: pno@plovdiv.bg или в деловодството на община Пловдив, пл. „Стефан Стамболов” № 1.

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „РАДОСТНИ ОБРЕДИ ”.**

**I. Причини, които налагат приемането на Правилник за изменение и допълнение на Правилника за устройството и дейността на ОП „Радостни обреди“.**

Предвид настъпилите изменения в дълготрайните активите на ОП „Радостни обреди“ през 2018г. е необходимо да бъде актуализиран описа на предоставеното за управление имущество чрез приемане на ново Приложение №2 на имуществото по групи сметки, отчитащи ДМА. Актуализирания опис на имуществото по групи сметки съдържа следните изменения към 31.12.2018г.:

1. Новозакупени активи: Сметка 2049 „Др. машини, съоръжения и оборудване“ – закупени са видеостена и система видеонаблюдение на обща стойност 15 590 лв.; 4 броя климатични системи на стойност 5 266лв.;
2. Сметка 2031 „Адм. сгради“ - увеличаване на балансова стойност на „Дом на младоженеца“ въз основа на извършен основен ремонт с 324 722 лв. /от 515 513лв. на 840 235лв./

3. Бракувани активи: по сметка 2049 – климатик на стойност 1 541 лв.;

При изработването на проекта на Правилник за изменение и допълнение на Правилник за устройството и дейността на ОП „Радостни обреди“ са спазени принципите на *необходимост, обоснованост, предвидимост, откритост, съгласуваност, субсидиарност, пропорционалност и стабилност.*

**Принцип на необходимост** – необходимо е приемането на Правилник за изменение и допълнение на Правилник за устройството и дейността на ОП „Радостни обреди“ с оглед актуализиране на Приложение №2 към Правилника.

**Принципът на обоснованост** – промяната в текстовете на Правилник за устройството и дейността на ОП „Радостни обреди“ се обосновава с разпоредбите на чл.3, ал.9 и ал. 11 от Раздел ІІ, §2 от Раздел VІІ от Наредбата за създаване, управление и дейността на общинските предприятия по гл.VІ от ЗОС, които предвиждат промени в Правилника в частта, касаеща предоставеното за управление общинско имущество.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет Пловдив ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложените изменения в Правилника за устройството и дейността на ОП „Радостни обреди“ съответстват на нормативните актове от по- висока степен.

При изработване на проекта на Правилника за изменение и допълнение на Правилник за устройството и дейността на ОП „Радостни обреди“, е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на предлаганата промяна в предоставеното за управление имущество на предприятието.

**II. Цел на изменението и допълнението на Правилник за изменение и допълнение на Правилника за устройството и дейността на ОП „Радостни обреди“.**

Целта на приемането на настоящите промени е коректно отразяване на наличните ДМА в Приложение №2 „Опис на предоставеното за управление имущество към 31.12.2018г.“ в съответствие със записаните в счетоводните регистри.

**III. Финансови средства, необходими за прилагането на Правилника**

За прилагане на измененията в Правилника за устройството и дейността на ОП „Радостни обреди“ не е необходимо разходването на бюджетни средства.

**IV. Очаквани резултати**

Очакваните резултати са: обективно регистриране и счетоводно отчитане на материалните активи, предоставените за управление на ОП „Радостни обреди ”.

**V. Анализ за съответствие с правото на Европейския съюз**

*Предлаганото приемане на Правилник за изменение и допълнение на Правилника за устройството и дейността на ОП „Радостни обреди“ е в съответствие с нормативните актове от по-висока степен, както и с това на европейското законодателство.*

Приемането на Правилник за изменение и допълнение на Правилника за устройството и дейността на ОП „Радостни обреди“е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закон за нормативните актове и други приложими законови разпоредби, *поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.*

В изпълнение на изискванията на Закона на нормативните актове е извършена предварителна оценка на въздействието на проекта на подзаконовия нормативен акт.

Проектът на подзаконовия нормативен акт е публикуван на официалната страница на община Пловдив **на 26.03.2019г.**

Към публикувания проект е прикачена и предварителната оценка на въздействие на проекта на Правилник за изменение и допълнение на Правилник за устройството и дейността на ОП „Радостни обреди“.

В рамките на законовия 30 дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Радостни обреди“ ще се публикуват на интернет страницата на община Пловдив и ще бъдат взети в предвид при внасяне на проекта за решение пред Общински съвет Пловдив.

 **Правни основания:** чл. 21, ал. 1, т.6, т. 23 и ал. 2 от ЗМСМА, във връзка с чл.52, ал.3 и ал.4 от Закон за общинската собственост, във връзка с чл. 11, ал. 3 и чл. 15, ал. 1 от ЗНА при спазване изискванията на чл. 19, чл. 20, чл. 26 и чл. 28 от ЗНА и чл. 75, чл.76, чл.77 и чл.79 от АПК, във връзка с чл.3, ал.8 и ал.9 от Раздел ІІ, §2 от Раздел VІІ от “Наредба за създаване, управление и контрол върху дейността на общинските предприятия”, приета с Решение №456, взето с протокол №20 от 29.11.2018г. на Общински съвет Пловдив, във връзка с чл.17 и чл.25, ал.2 от Правилник за устройството и дейността на ОП „Радостни обреди“.

**ПРОЕКТ ЗА РЕШЕНИЕ:**

**I.** Приема Правилник за изменение и допълнение на Правилник за устройството и дейността на ОП „Радостни обреди“, приет с Решение №341 от 02.08.2007г. на Общински съвет Пловдив, последно изм. и доп. с РОС №304 от 14.09.2017г., както следва:

**§1.** Отменя Приложение №2 към действащия Правилник за устройството и дейността на ОП „Радостни обреди” и приема ново Приложение №2.

**Приложения:**

1. Ново **Приложение №2** към Правилника за устройството и дейността на ОП „Радостни обреди“, неразделна част от Правилника и от настоящото решение.
2. Предварителна оценка на въздействието;